CELEX: 32012D0040
Language: hu
Date: 2012-01-24 00:00:00
Title: 2012/40/EU: A Bizottság végrehajtási határozata ( 2012. január 24. ) a 2008/855/EK határozat egyes húsoknak és húsipari termékeknek a határozat melléklete III. részében említett területeken található gazdaságokból más tagállamokba való szállítása tekintetében történő módosításáról (az értesítés a C(2012) 181. számú dokumentummal történt)  EGT-vonatkozású szöveg

26.1.2012   
            
            
               HU
            
            
               Az Európai Unió Hivatalos Lapja
            
            
               L 23/9
            
         A BIZOTTSÁG VÉGREHAJTÁSI HATÁROZATA
   (2012. január 24.)
   a 2008/855/EK határozat egyes húsoknak és húsipari termékeknek a határozat melléklete III. részében említett területeken található gazdaságokból más tagállamokba való szállítása tekintetében történő módosításáról
   (az értesítés a C(2012) 181. számú dokumentummal történt)
   (EGT-vonatkozású szöveg)
   (2012/40/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               Az egyes tagállamokban előforduló klasszikus sertéspestissel kapcsolatos járványügyi intézkedésekről szóló, 2008. november 3-i 2008/855/EK bizottsági határozat (3) egyes járványügyi intézkedéseket ír elő az említett határozat mellékletében említett tagállamokban, illetve régióikban előforduló klasszikus sertéspestissel kapcsolatban.
            
         
               (2)
            
            
               A 2008/855/EK határozat 7. cikkének (1) bekezdése kimondja, hogy azoknak az érintett tagállamoknak, amelyeknek egyes területei szerepelnek a melléklet III. részében, biztosítaniuk kell, hogy a melléklet III. részében felsorolt területeken lévő gazdaságokból friss sertéshúst, és részben vagy teljes egészében ilyen húsból készült előkészített húst és húskészítményt ne szállítsanak más tagállamba.
            
         
               (3)
            
            
               A melléklet III. része jelenleg Románia egész területét említi.
            
         
               (4)
            
            
               A Románia által a Bizottságnak továbbított információk szerint a 2008/855/EK határozat elfogadása óta jelentősen javult a klasszikus sertéspestissel kapcsolatos helyzet a szóban forgó tagállamban.
            
         
               (5)
            
            
               Románia kérte, hogy engedélyezzék a friss sertéshús és a részben vagy teljes egészében ilyen húsból készült előkészített hús és húskészítmények szállítását az országból más tagállamokba, amennyiben ezeknek az áruknak a biztonságát egy „terelőrendszer” segítségével biztosítják.
            
         
               (6)
            
            
               Ez a rendszer gazdaságokból, illetve közös biológiai biztonsági irányítási rendszert alkalmazó, egy vagy több járványügyi egységből, valamint egy már meglévő szállítói láncból tevődne össze, amely az ott tartott sertés-alpopulációnak a klasszikus sertéspestis tekintetében különálló egészségügyi státuszt biztosítana. Ezek a gazdaságok és járványügyi egységek olyan területeken lennének, ahol felügyeleti, ellenőrzési és biológiai biztonsági intézkedéseket alkalmaznak.
            
         
               (7)
            
            
               A „terelőrendszerhez” tartozó gazdaságokat, valamint azokat a létesítményeket, amelyek friss sertéshúst, és részben vagy teljes egészében ilyen húsból készült előkészített húst és húskészítményt állítanak elő, tárolnak és dolgoznak fel, az illetékes hatóságnak engedélyeznie kell, és erről értesítenie kell a Bizottságot, feltéve, hogy azok a 2008/855/EK határozatban leírt további egészségügyi feltételeknek is eleget tesznek.
            
         
               (8)
            
            
               Emellett az ilyen hús, valamint a részben vagy teljes egészében ilyen húsból készült előkészített hús és húskészítmény előállítását, tárolását és feldolgozását elkülönítve kell végezni az olyan egyéb termékekétől, amelyek a 2008/855/EK határozat mellékletének III. részében felsorolt területeken található „terelőrendszeren” kívüli gazdaságokból származó sertések húsából készülnek.
            
         
               (9)
            
            
               A „terelőrendszer” keretében előállított hús, valamint a részben vagy teljes egészében ilyen húsból készült előkészített hús és húskészítmények biztonságának szavatolása érdekében az illetékes hatóságnak rendszeres ellenőrzéseket kell végeznie azokban a gazdaságokban, amelyek részei az említett rendszernek.
            
         
               (10)
            
            
               A klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelv (4) a klasszikus sertéspestis elleni védekezésre vonatkozóan az Unióra érvényes minimumintézkedéseket ír elő. Az irányelv elrendeli, hogy amint a klasszikus sertéspestis vaddisznóknál való elsődleges előfordulásának egyetlen esete bebizonyosodik, a betegség elterjedésének korlátozására a tagállam illetékes hatóságának haladéktalanul el kell rendelnie a határozatban részletezett intézkedések bevezetését.
            
         
               (11)
            
            
               Az illetékes hatóság által a „terelőrendszer” részét képező gazdaságokban végrehajtott rendszeres ellenőrzések során különösen helyénvaló annak vizsgálata, hogy ezeket az intézkedéseket valóban alkalmazzák-e.
            
         
               (12)
            
            
               A klasszikus sertéspestis megállapítására szolgáló diagnosztikai eljárásokat, mintavételi módszereket és a laboratóriumi vizsgálati eredmények értékelési szempontjait megállapító diagnosztikai kézikönyv jóváhagyásáról szóló, 2002. február 1-jei 2002/106/EK bizottsági határozat (5) meghatározza a legalkalmasabb mintavételi eljárásokat és a laboratóriumi vizsgálatok eredményeinek értékelésére szolgáló kritériumokat annak érdekében, hogy különböző helyzetekben megállapítható legyen a helyes diagnózis. Ezért az illetékes hatóság által a „terelőrendszer” részét képező gazdaságokban végrehajtott rendszeres ellenőrzések során helyénvaló ezeket az eljárásokat és kritériumokat használni.
            
         
               (13)
            
            
               Az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendelet (6) előírja, hogy a tagállamoknak a friss húsra vonatkozó hivatalos ellenőrzéseket e rendelet I. mellékletének megfelelően kell végrehajtaniuk. Az említett rendelet azt is előírja, hogy amennyiben a hivatalos ellenőrzések nem tárnak fel olyan hiányosságot, amely a húst emberi fogyasztásra alkalmatlanná tenné, azt állat-egészségügyi jelöléssel kell ellátni. Következésképpen a „terelőrendszerben” előállított friss húst a 854/2004/EK rendelet I. melléklete I. szakaszának III. fejezetében meghatározott állat-egészségügyi jelöléssel kell ellátni annak érdekében, hogy más tagállamokba lehessen szállítani.
            
         
               (14)
            
            
               Az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (7) előírja, hogy az élelmiszeripari vállalkozók csak abban az esetben hozhatnak forgalomba a rendelet szerint engedélyezendő létesítményben kezelt állati eredetű terméket, ha azt a 854/2004/EK rendelet szerint állat-egészségügyi jelöléssel, vagy – amennyiben az említett rendelet nem írja elő ilyen jelölés alkalmazását – a 853/2004/EK rendelet II. melléklete szerint alkalmazott azonosító jelöléssel látták el. A „terelőrendszerben” előállított, sertéshúst tartalmazó előkészített húsokat és húskészítményeket ezért a 853/2004/EK rendelet II. mellékletének I. szakaszában előírt azonosító jelöléssel kell ellátni annak érdekében, hogy azokat más tagállamokba lehessen szállítani.
            
         
               (15)
            
            
               Az Élelmiszerügyi és Állategészségügyi Hivatal (FVO) 2011 júliusában ellenőrzést végzett Romániában. A Hivatal a klasszikus sertéspestis ellenőrzésére és megfigyelésére irányuló program végrehajtásában csakúgy, mint a Románia által javasolt „terelőrendszerben” számos jelentős hiányosságot talált. Ennek ellenére a jelentés következtetéseiben az szerepelt, hogy az érintett tagállamban egy ilyen rendszer néhány viszonylag kis módosítás után hatékonyan működhet. Az FVO jelentése különleges ajánlásokat tett a román hatóságoknak arra nézve, hogyan mérsékelhetnék e hiányosságokat. Az ellenőrzést követően Románia tájékoztatta a Bizottságot, hogy egy cselekvési terv végrehajtásával a megállapított hiányosságokat orvosolta. A Bizottság megvizsgálta az alkalmazott korrekciós intézkedéseket, és úgy ítéli meg, hogy azok elégségesek ahhoz, hogy a „terelőrendszer” hatékonyan működjék.
            
         
               (16)
            
            
               Emellett a tagállamok által 2012-re és az azt követő évekre benyújtott, egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló éves és többéves programokról szóló, 2011. november 30-i 2011/807/EU bizottsági végrehajtási határozat (8) a 2012. január 1-jétől2012. december 31-ig terjedő időszakra jóváhagyta a Románia által beterjesztett, a klasszikus sertéspestis ellenőrzésére és megfigyelésére irányuló programot. E program és a fent említett cselekvési terv keretében Románia további ellenőrzési intézkedéseket hajtott végre a klasszikus sertéspestis tekintetében, kedvező eredménnyel.
            
         
               (17)
            
            
               A hozzáférhető adatok alapján helyénvaló az e határozatban előírt rendelkezések szerint Romániában tenyésztett sertésekből származó friss sertéshús, valamint a részben vagy teljes egészében ilyen húsból készült előkészített hús és húskészítmény más tagállamokba szállításának engedélyezése, feltéve, hogy a Románia által javasolt „terelőrendszer” működik.
            
         
               (18)
            
            
               A 2008/855/EK határozatot ezért ennek megfelelően módosítani kell.
            
         
               (19)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/855/EK határozat a következő 8c. cikkel egészül ki:
   
      „8c. cikk
      A melléklet III. részében felsorolt területekről származó friss sertéshús, valamint a részben vagy teljes egészében ilyen húsból készült előkészített hús és húskészítmény más tagállamokba történő szállítása
      (1)   A 7. cikk (1) bekezdésétől eltérve, az érintett tagállamok, amelyeknek egyes területei a melléklet III. részében szerepelnek, engedélyezhetik a friss sertéshús, és a részben vagy teljes egészében ilyen húsból készült húskészítmény és előkészített hús más tagállamokba való szállítását, ha
      
                  a)
               
               
                  az születésük óta olyan gazdaságokban nevelt sertésekből származik,
                  
                              i.
                           
                           
                              amelyeket az illetékes hatóság az adott célra jóváhagyott, és ezt bejelentették a Bizottságnak és a többi tagállamnak;
                           
                        
                              ii.
                           
                           
                              amelyek az illetékes hatóság által jóváhagyott biológiai biztonsági tervet hajtanak végre;
                           
                        
                              iii.
                           
                           
                              amelyek kizárólag olyan gazdaságokból származó sertéseket fogadtak,
                              
                                          —
                                       
                                       
                                          amelyeket e határozatnak megfelelően jóváhagytak, vagy
                                       
                                    
                                          —
                                       
                                       
                                          amelyek olyan területeken találhatók, amelyeket a melléklet nem sorol fel, és amelyek nemzeti vagy uniós jogszabályok szerint semmiféle korlátozás alá nem estek klasszikus sertéspestis miatt a sertések befogadását megelőző hat hónapban; a gazdaság e határozat szerinti jóváhagyásának napját megelőző időszak a hat hónapba beleszámít;
                                       
                                    
                        
                              iv.
                           
                           
                              amelyeket az illetékes hatóság legfeljebb három hónapos időközökben, rendszeresen ellenőriz; az ellenőrzések során az illetékes hatóság legalább
                              
                                          —
                                       
                                       
                                          a 2002/106/EK határozat mellékletének III. fejezetében lefektetett iránymutatások szerint jár el;
                                       
                                    
                                          —
                                       
                                       
                                          elvégez egy, a 2002/106/EK határozat melléklete IV. fejezetének A. részében meghatározott ellenőrzési és mintavételi eljárásokkal történő klinikai vizsgálatot;
                                       
                                    
                                          —
                                       
                                       
                                          ellenőrzi a 2001/89/EK irányelv 15. cikke (2) bekezdése b) pontjának második, negyedik, ötödik, hatodik és hetedik francia bekezdésében előírt rendelkezések tényleges alkalmazását;
                                       
                                    
                                          —
                                       
                                       
                                          az előírásoknak való megfelelés hiánya esetén azonnali hatállyal felfüggeszti vagy visszavonja a jóváhagyást;
                                       
                                    
                        
                              v.
                           
                           
                              ahol az állatokon a b) pontban hivatkozott vágóhídra szállításuk előtt legalább hat hónapon át a klasszikus sertéspestis kimutatására irányuló, negatív eredményekhez vezető laboratóriumi vizsgálatokat végeztek el az illetékes hatóság által alkalmazott klasszikus sertéspestis felügyeleti tervben meghatározott mintavételi eljárásoknak megfelelő mintákon;
                           
                        
                              vi.
                           
                           
                              amelyek egy legalább 10 kilométeres sugarú terület középpontjában helyezkednek el, ahol az állatokon a b) pontban hivatkozott vágóhídra szállításuk előtt legalább három hónapon át a klasszikus sertéspestis kimutatására irányuló, negatív eredményekhez vezető laboratóriumi vizsgálatokat végeztek el az illetékes hatóság által alkalmazott klasszikus sertéspestis felügyeleti tervben meghatározott mintavételi eljárásoknak megfelelő mintákon;
                           
                        
                              vii.
                           
                           
                              amelyek olyan megyében találhatók, ahol
                              
                                          —
                                       
                                       
                                          a klasszikus sertéspestis ellenőrzésére és megfigyelésére irányuló, a Bizottság által jóváhagyott programot hajtanak végre,
                                       
                                    
                                          —
                                       
                                       
                                          a klasszikus sertéspestis előfordulása és gyakorisága a házisertéseknél és a vaddisznóknál egyaránt jelentősen csökkent,
                                       
                                    
                                          —
                                       
                                       
                                          a klasszikus sertéspestis vírusának terjedése sertéseknél nem volt kimutatható az elmúlt tizenkét hónap során;
                                       
                                    
                        
            
                  b)
               
               
                  annak előállítása olyan vágóhídakon, darabolóüzemekben vagy húsfeldolgozó üzemekben történt,
                  
                              i.
                           
                           
                              amelyeket az illetékes hatóság az adott célra jóváhagyott, és ezt bejelentette a Bizottságnak és a többi tagállamnak;
                           
                        
                              ii.
                           
                           
                              amelyekben a más tagállamokba szállítható friss hús, valamint a részben vagy teljes egészében ilyen húsból készült előkészített hús és húskészítmény előállítását, tárolását és feldolgozását az egyéb, friss húsból, valamint részben vagy teljes egészében előkészített húsból és húskészítményből álló olyan egyéb termékek előállításától, tárolásától és feldolgozásától elkülönítve végzik, amelyek az a) pont i. alpontja szerint jóváhagyott gazdaságoktól eltérő gazdaságokból származnak vagy érkeztek.
                           
                        
            (2)   Az (1) bekezdésben említett friss sertéshúst a 854/2004/EK rendelet I. melléklete I. szakaszának III. fejezetében előírt jelöléssel kell ellátni.
      A részben vagy teljes egészében az (1) bekezdésben említett húsból készült előkészített húst és húskészítményeket a 853/2004/EK rendelet II. mellékletének I. szakaszában előírt jelöléssel kell ellátni.”
   
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2012. január 24-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 395., 1989.12.30., 13. o.
   
      (2)  HL L 224., 1990.8.18., 29. o.
   
      (3)  HL L 302., 2008.11.13., 19. o.
   
      (4)  HL L 316., 2001.12.1., 5. o.
   
      (5)  HL L 39., 2002.2.9., 71. o.
   
      (6)  HL L 139., 2004.4.30., 206. o.
   
      (7)  HL L 139., 2004.4.30., 55. o.
   
      (8)  HL L 322., 2011.12.6., 11. o.